cyanic-selkie/wikianc huggingface dataset:
Հակաօքսիդանտ
Բացասական ազդեցություններ
Համեմատաբար ուժեղ վերականգնող թթուները կարող են ունենալ հակասնուցող ազդեցություն, քանի որ աղիներում կարող են կապվել սննդային հանքանյութերի, ինչպես օրինակ երկաթի ու ցինկի, հետ և արգելակել նրանց ներծծումը աղիների էպիթելով ։ Որպես օրինակ կարող ենք ներկայացնել օքսալաթթուն, տանինները և ֆիտաթթուն, որոնք առավել մեծ քանակություններով պարունակվում են բուսական սննդում ։ Զարգացող երկրներում հազվադեպ չեն հանդիպում կալցիումի և երկաթի անբավարարությունները, քանի որ այնտեղ ավելի քիչ միս է օգտագործվում ու լոբու և բաղարջի հացահատիկային հացից ֆիտաթթվի մեծ սպառում կա։ Այնուամենայնիվ, ծլումը, թրջելը կամ մանրէների խմորումը տնային տնտեսության բոլոր ռազմավարություններն են, որոնք նվազեցնում են չզտված հացահատիկի ֆիտաթթվի և պոլիֆենոլների պարունակությունը։ Աղիներով երկաթի, ցինկի և կալցիումի կլանման աճ է նկատվել այն մեծահասակների մոտ, որոնք սնվել են դեֆիտինացված հացահատիկներից պատրաստված հացով, ի տարբերություն իրենց այն հարազատների, որոնք սնվել են առանց վերամշակման ենթարկված վերոնշյալ հացահատիկներով ։
Չուս Լամպրեավե
Մարիա Խեսուս Լամպրեավե Պերես (1930 թվականի դեկտեմբերի 11 - 2016 թվականի ապրիլի 4), առավել հայտնի որպես Չուս Լամպրեավե, իսպանացի դերասանուհի, ով նկարահանվել է ավելի քան 70 ֆիլմերում Նա միջազգային ճանաչում է ձեռք բերել նախ և առաջ Պեդրո Ալմոդովարի ֆիլմերում իր կատարած դերերով։ ։
Կենսագրություն
Լամպրեավեն ծնվել է Մադրիդում։ Նա որոշել էր դառնալ նկարչուհի և սովորել է Սան Ֆեռնանդոյի գեղարվեստի թագավորական ակադեմիայում՝ Real Academia de Bellas Artes de San Fernando- ում, որից հետո որպես նկարազարդող աշխատել է հրատարակչական ընկերություններից մեկում։
Թեև Մարիան մտադիր չէր դառնալու դերասանուհի, սակայն 1959 թվականին, երբ Խայմե դե Արմինյանը նրա մեջ դերասանական ձիրք հայտնաբերեց , սկսեց նկարահանվել ֆիլմերում
Պեդրո Ալմոդովարի հետ Չուսի առաջին աշխատանքը եղել է Entre tinieblas (1983) ֆիլմում։  Ընդհանուր առմամբ Լամպրեավեն նկարահանվել է նրա ութ ֆիլմերում։ Ալմոդովարը հայտնի է  կին կինոաստղերի կրկնվող օգտագործմամբ. ահա թե ինչու նրանց անվանում են « Ալմոդովարի աղջիկներ »։
Լամպրեավեն համբավվել է տարեց տիկնանց մարմնավորելով, առանձնապես՝ էքսցենտրիկ կանանց, որոնք կրում էին չափազանց հաստ ակնոցներ։ Ուշադրություն էին գրավում հումորն ու մարդկայնությունը, որոնցոն նա համակում էր իր մարմնավորած կերպարներին։
Լամպրեավեն երբեք չի խաղացել գլխավոր հերոսուհու դեր, սակայն լայն ճանաչում ու համբավ է ձեռք բերել՝ հռչակվելով որպես երկրորդ պլանի ամենահայտնի իսպանացի դերասանուհի։
Լամպրեավեն ամուսնացել է 1960 թվականին Նա ուներ մի որդի, որը կենսաբան էր   և դուստր, որը հիվանդությունից մահացել է 1990-ականներին։
Իր կյանքի վերջին մի քանի տարիները նա անցկացրել է հանրային ուշադրությունից հեռու՝ Իսպանիայի հարավում՝ Ալմերիա քաղաքում։  Մահացել է 2016 թվականին՝ 85 տարեկան հասակում
Արտաքին հղումներ
Կատեգորիա:CS1 Spanish-language sources (es) Կատեգորիա:Իսպանացի դերասանուհիներ Կատեգորիա:20-րդ դարի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Իսպանացի կինոդերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:2016 մահեր Կատեգորիա:1930 ծնունդներ
Սապրիկինո-1
Սապրիկինո-1 (Сапрыкино-1), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Խոտհարքաշրջանառություն
Խոտհարքաշրջանառություն, բնական ու ցանովի խոտհարքների արդյունավետ օգտագործման համակարգ, որն ընդգրկում է միմյանց հաջորդող ցանքաշրջանառություններ։ Խոտհարքաշրջանառությունը ներառնում է հողամասերում խոտհունձն սկսելու ժամկետների հաջորդափոխություն (ըստ տարիների), խնամքի միջոցառումներ՝ պարարտացում, ոռոգում, խոտասերմերի ենթացանք, խոտաբույսերի հունձ՝ աշնանախոտի արածեցման հետ։ Խոտհարքաշրջանառություն կիրառելիս միանման խոտհարքը բաժանում են 4 - 6 մասի, որի խոտածածկը հնձում են ըստ տարիների, գերակշռող բույսի վեգետացիայի տարբեր փուլերում՝ սերմերը հասունանալուց հետո։
Կատեգորիա:Գյուղատնտեսություն
Մարկալո կոն Կազոնե
Մարկալո կոն Կազոնե (Marcallo con Casone), կոմունա Իտալիայում, գտնվում է Լոմբարդիա մարզի Միլան գավառում ։
Սուրբ առաքյալ և ավետարանիչ Մարկոսը մեծարվում է որպես համայնքի հովանավոր։ Տոնը նշվում է ամեն տարի ապրիլի 25-ին։
Արտաքին հղումներ
Բնակավայրի պաշտոնական կայք
Մայլս Քենեդի
Մայլս Քենեդի (անգլերեն՝ Myles Kennedy, իսկական անունը-Մայլս Ռիչարդ Բաս (անգլ.` Myles Richard Bass), ծնվել է 1969 թվականի նոյեմբերի 27-ին Սփոքեն քաղաքում), ամերիկացի երաժիշտ, կարիերայի սկզբում հանդես է եկել Citizen Swing և The Mayfield Four խմբերում։ Ավելի հայտնի է, որպես Alter Bridge խմբի վոկալիստ և ռիթմ կիթառահար, ինչպես նաև համագործաքցում է Guns N' Roses խմբի նախկին կիթառահար՝ Սլեշի հետ, որի հետ 2012 թվականին թողարկել են Apocalyptic Love, իսկ 2014 թվականին World On Fire ալբոմները։ Քենեդին հայտնի է որպես վոկալիստ և կիթառահար, ով ունի մինչև 4 օկտավա դիապազոնի հասնող տենորային ձայն։
Կարիերան
Քենեդին մեծացել է Սփոքեն քաղաքում (նահանգ Վաշինգթոն)։ Իր կարիերան սկսել է 1990 թվականին, որպես կիթառահար, Cosmic Dust ջազային անսամբլում, որի կազմում նա թողարկեց իր առաջին ալբոմը։ Իր հաջորդ խմբի (Citizen Swing) հետ նա թողարկում է 2 ալբոմ, որից հետո 1995 թվականին խումբը ցրվում է։
1996 թվականին Քեննեդին հիմնում է իր հաջորդ խումբը՝ The Mayfield Four: The Mayfield Four-ի կազմում նա թողարկում է 2 ալբոմ՝ Fallout (1998) և Second Skin (2001): Խումբը իր գործունեությունը դադարեցրել է 2002 թվականին։
Կարիերան Alter Bridge-ում
2004 թվականին Creed խումբը ցրվում է։ Նրա 3 անդամներ՝ կիթառահար Մարկ Թրեմոնթին, բաս կիթառահար Բրայան Մարշալը և թմբկահար Սքոթ Ֆիլիպսը որոշեցին շարունակել իրենց համատեղ աշխատանքը։ Խմբի անունը փոխվում է, դառնալով Alter Bridge: Գնահատելով Քենեդիի վոկալային բարձր ընդունակությունները, նրան առաջարկում են խմբի վոկալիստի «պաշտոնը», որին Քենեդին պատասխանում է դրական։ 2013 թվականի դրությամբ խումբը թողարկել էր 4 ամբողջական ալբոմներ, առանց խմբի անդամների փոփոխության։
Արտաքին հղումներ
Կատեգորիա:Ամերիկացի ռոք երգիչներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռոք երգահաններ
Ինչպես դառնալ՝ ինչ կաս
Ecce Homo: Ինչպես դառնալ՝ ինչ կաս՝ գերմանացի փիլիսոփա Ֆրիդրիխ Նիցշեի վերջին գիրքն է։ Գիրքը գրվել է 1888 թվականին, սակայն չի տպագրվել մինչև 1908 թ.՝ հեղինակի մահվանից 8 տարի անց։ Գրքի վերջին խոսքերն են. «Ես հասկացվել եմ:- Դիոնիսոսն ընդդեմ խաչյալի...»
Գիրքը թարգմանվել է հայերեն Հակոբ Մովսեսի կողմից։
Կատեգորիա:Ֆրիդրիխ Նիցշեի ստեղծագործություններ Կատեգորիա:Քրիստոնեությունը քննադատող գրքեր
Ինքնակրթություն
Ինքնակրթություն, ինքնուրույն կրթություն, գիտության, տեխնիկայի, մշակույթի և այլ բնագավառում կանոնավոր գիտելիքների ինքնուրույն ձեռք բերում։ Նպաստում է ներքին կազմակերպվածության, նպատակասլացության, աշխատասիրության և բարոյական այլ հատկությունների մշակմանը։ Ինքնակրթության հիմնական ձևերն են՝ գիտական, գիտա-հանրամատչելի, ուսումնական, գեղարվեստական և այլն, գրականության, մամուլի ուսումնասիրում, օժանդակ միջոցներ են՝ դասախոսությունների, զեկուցումների, համերգների, ձայնագրությունների ունկնդրում, ներկայացումների, կինոֆիլմերի, հեռուստատեսային հաղորդումների դիտում, թանգարանների, ցուցահանդեսների, պատկերասրահների այցելում և այլն։
Կատեգորիա:Կրթություն
Կարբի
Կարբի, գյուղ Հայաստանի Հանրապետության Արագածոտնի մարզի Աշտարակ համայնքում ՝ Քասախ գետի աջափնյակում։ Հեռավորությունը մարզկենտրոնից՝ 2 կմ հյուսիս-արևելք, բարձրությունը ծովի մակերևույթից՝ 1310 մետր։
Պատմություն
Կարբին պատմագրության մեջ որպես գյուղաքաղաք հիշատակվում է XIII դարից։ Այրարատի Արագածոտն գավառի մի մասը Կարբի անունով հաճախ կոչվել է «Կարբո Կարբի երկիր», «Կարբո գավառ»։ XIII դարի վերջերին, Լենկթեմուրի արշավանքների պատճառով, Կարբիի զարգացումը կասեցվել է։ XVII դարի առաջին կեսին Կարբին բազմիցս տուժել է թուրք-իրանական պատերազմներից։ Սակայն 1639 թվականի թուրք-իրանական հաշտությամբ և նրանց միջև առևտրական կապերի ամրացմամբ սկսվել է Կարբիի նոր վերելքը։
XVII դարի պատմիչ Զաքարիա Քանաքեռցին հաղորդում է, որ հարուստ վաճառական Այվազ Հակոբջանը շինություններ կառուցեց, Կարբիից դուրս փորեց արհեստական լճակ, ջրանցքով ջուր բերեց հարևան Որդկան գյուղից։
1724 թվականին կարբեցիները հերոսական դիմադրություն են ցույց տվել օսմանյան բանակին։ XVIII դարի երկրորդ կեսին Կարբիում եղել է փողերանոց, որտեղ վաճառականները, դրամահատման վարձ մուծելով, դրամ են հատել։
Կարբո գավառ
Այրարատի Արագածոտն գավառի մի մասը Կարբիի անունով հաճախ կոչվել է  «Կարբո գավառ»։
Կարբին ունեցել է եկեղեցիներ, մենաստան։ Կանգուն է 1691-1693 թթ-ին սրբատաշ տուֆից կառուցված Ս.Աստվածածին եռանավ բազիլիկը։
Նախկինում գյուղը ունեցել է Կառբու, Կարպի, Կարփի, Կարփու, Կարփուգյուղ, Մեծ Կարբի, Մեծ Կարպի, Փոքր, Կարբի, Քառբի, Քարբի, Քարբիդի, Քարդի և Կարբի անունները ։
Կլիմա
Կլիման չափավոր ցամաքային է։ Ձմեռները ցուրտ են, հաստատուն ձնածածկույթով։ Ամառները շոգ են։ Մթնոլորտային տարեկան տեղումների քանակը 400-450 մմ։ Բնական լանդշաֆտները չոր տափաստաններ են։
Գյուղում,  շնորհիվ  կլիմայի  բարենպաստ  լինելուն,  լավ  է  զարգացած  գյուղատնտեսությունը։  Գյուղում  անասնապահությունը  հետընթաց  է  ապրում, սրան  հակառակ  մեծանում  է  բուսաբուծությամբ  զբաղվողների  թիվը ։
Բնակչություն
Կարբիի բնակչության նախնիները գաղթել են Բայազետի գյուղերից։ Ըստ Հայաստանի 2011 թվականի մարդահամարի, Կարբիի մշտական բնակչությունը կազմում է 3666, իսկ առկա բնակչությունը` 3644 մարդ ։
Կարբիի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, այգեգործությամբ, հացահատիկի և կերային կուլտուրաների մշակությամբ։
Պատմամշակութային կառույցներ
Կարբի գյուղում են գտնվում Սուրբ Աստվածածին (1691-1693 թթ.), Սուրբ Գևորգ (Սբ. Կիրակի, X-XIII-րդ դդ.), Սուրբ Գրիգոր (XVII-XIX-րդ դդ.), «Թուխ Մանուկ» (XIII-XIV-րդ դդ.), «Ծիրանավոր» (XIII-XIV-րդ դդ.) և «Սողոյենց ժամ» (XI-XIII-րդ դդ.) եկեղեցիները։ Գյուղի շրջակայքում են գտնվում Հին Կարբի (IV-V-րդ դդ.), Ապարանք (XI-XIX-րդ դդ.), «Փշավան» (XIII-XIX-րդ դդ.), Կալեր (XVI-XVIII-րդ դդ.) գյուղատեղիները և X-XVIII-րդ դարերի Արենի գյուղատեղին իր համանուն ամրոցով։
Սուրբ Աստվածածին եկեղեցի
Եկեղեցուն արևելքից գրեթե կից է սրբատաշ տուֆից կառուցված երկհարկ եկեղեցի-զանգակատունը։
Կանգուն հայկական առաքելական եկեղեցի, Բազիլիկայի կառուցումն ավարտվել է 1691-1693 թթ., իսկ զանգակատունը կառուցվել է 1338 թ-ին ։
Կարբիում ծնվածներ
Կարբիում է ծնվել Ամենայն Հայոց կաթողիկոս Հովհաննես Ը Կարբեցին կաթողիկոսը (1831—1842), սովետահայ նկարիչ Ցոլակ Ազիզյանը, հայ երգիծական գրականության նշանավոր դեմքերից, լրագրող, հրապարակախոս և հասարակական գործիչ Մուշեղ Բագրատունին և ուրիշներ։
Վեներայի ծնունդը (նկար, Բոտիչելլի)
Վեներայի ծնունդը (Nascita di Venere), իտալական տոսկանական դպրոցի հայտնի նկարիչ Սանդրո Բոտիչելլիի նկարը։ Նկարն իրենից ներկայացնում է տեմպերայով գեղանկարչություն՝ 172,5 × 278,5 սմ չափի կտավի վրա։ Նկարը պահվում է Ուֆֆիցի պատկերասրահում՝ Ֆլորենցիա քաղաքում։
Պատմություն
Իտալացի գեղանկարիչ Ջորջո Վազարին իր կենսագրության մեջ հիշատակում է, որ «Վեներայի ծնունդը» և «Վեներայի թագավորությունը» պահվում էին Ֆլորենցիայում գտնվող Կաստելլո պալատում, որը պատկանում էր Կոսիմո Մեդիչիին։ Նկարն ուսումնասիրող պատմաբանների մեծ մասը պնդում է, որ նկարը նկարվել է Կոսիմո Մեդիչիի համար, ով 1486 թվականին Կաստելլո պալատի տերն էր։ Լորենցո դե Պիերֆրանչեսկո Մեդիչին (Կոսիմո Մեդիչի) Ֆլորենցիայի դուքս Լորենցո Մեդիչիի ազգականն էր։ Հետագայում Լորենցոյի պալատում հայտնաբերված գեղանկարչություններից պարզ է դառնում, որ նա իր պալատում ունեցել է «Վեներայի թագավորությունը» նկարը։ Սակայն հավաստի տեղեկություններ, որ հենց նա է պատվիրել «Վեներայի ծնունդը» չկան։ Վեներայի մոդել համարվում է Պորտովեներեի Լիգուրիական ափին ծնված Սիմոնետտա Վեսպուչին։ Հնարավոր է, որ նկարն իր մեջ պարունակում է այդ մասին ակնարկը։ Ինչպես նաև պատմաբանների մի մասը պնդում է, որ Բոտիչելլին այդ նկարը նկարել է իր ժամանակակիցներից մեկի համար, իսկ Լորենցոյի պալատում այն ավելի ուշ է հայտնվել։
Սյուժե
Այս նկարը ներկայացնում է Վեներայի (Աֆրոդիտե) ծննդյան միֆը։ Մերկ աստվածուհին ափին է մոտենում գեղեցիկ խեցու մեջ կանգնած ։ Նկարի ձախ մասում պատկերված է Զեփյուռը՝ արևելյան քամին իր ամուսնու հետ, ով իր հետ խեցու վրա բերում է ծաղիկներով պատված թեթև քամի։ Իսկ ծովի ափին աստվածուհուն դիմավորում է Քարիտներից մեկը։
Պատկերագրություն
Նկարում Վեներան պատկերված է հարմոնիայի և գեղեցկության կանոնին համապատասխան՝ նա հենված է մի ոտքի վրա և կոնքի գիծը թեքված է վերևից ներքև։ Նկարների հերոսներին պատկերելու այսպիսի դիրքը մշակել է դեռ Պոլիկլետոսը։ Սա համարվում է արձանների և նկարների հերոսների հունական դասական տեսք։
Գրականություն
Կատեգորիա:Մերկ կանանց պատկերով նկարներ Կատեգորիա:Աֆրոդիտեն կամ Վեներան գեղանկարչության մեջ
Արևմտյան կամուրջ (Դոնի Ռոստով)
Արևմտյան (Գնիլովյան) կամուրջ (Западный (Гниловской) мост), կամուրջ Ռուսաստանի Դաշնության Դոնի Ռոստով քաղաքում, Դոն գետի վրա ։
Պատմություն
20-րդ դարի երկրորդ կեսին Դոնի Ռոստովում կառուցվեցին երկու երկաթուղային կամրջային անցումներ Դոն գետի վրայով. 1963 թվականին հայտնվեց մենուղի կամուրջ Նախիջևանի վտակի և Դոնի հիմնական հունի վրայով՝ Կանաչ կղզու շրջանում, իսկ 1983 թվականին՝ երկուղի կամուրջ Դոնի վրայով՝ Գնիլովյան շրջանում ռոստովյան հանգույցի արևմտյան շրջանցում, որը համատեղվեց ավոտճանապահայինի հետ (կառուցվել է 1980-ական թվականների վերջին)։
Դեռ նախահեղափոխական ժամանակներից Գլիլովսկայա գյուղում (այժմ՝ Դոնի Ռոստովի Երկաթուղային շրջան), գոյություն են ունեցել երկաթուղային կայարան և կամուրջ։ Գլիլովսկայա գյուղը գտնվել է Դոնի ցածրադիր հատվածներում և առևտրային ու արդյունաբերական տեսանկյունից զբաղեցրել է նպաստավոր դիրք. գտնվել է գետի աջ կողմում, նրանից հյուսիսային ճյուղի՝ Մյորտվի Դոնեցի անջատման վայրում, Ազովի ծովից քսանվեց վերստ, Նովոչերկասկից քառասուն վերստ և Դոնի Ռոստովից հինգ վերստ հեռավորության վրա։ 1930 թվականի օգոստոսից Գնիլովսկի գյուղը մտավ Դոնի Ռոստովի քաղաքային գծի մեջ և քաղգործկոմի 1954 թվականի մարտի 4-ի № 340 որոշմամբ միացվեց քաղաքի Ժելեզնոդորոժնի շրջանին ։
Հղումներ
Կատեգորիա:Կամուրջներ այբբենական կարգով Կատեգորիա:Ռուսաստանի կամուրջներ Կատեգորիա:1983 հիմնադրումներ
Խոտհարք
Խոտհարք, համատարած խոտածածկով պատված գյուղատնտեսական հողահանդակ, որը կանոնավոր (սիստեմատիկ) կերպով հնձում են խոտի, սենաժի, սիլոսի կամ կանաչ կերի համար։ Լինում են ցանովի և բնական։ Ցանովի խոտհարքները ստեղծվում են կերային, դաշտային և այլ ցանքաշրջանառություններում կամ ցանքաշրջանառությունից դուրս՝ բազմամյա ու միամյա խոտաբույսերի ցանքի միջոցով։ Խոտհարքի բերքատվությունը բարձրացնելու համար անհրաժեշտ է պարարտացում, ոռոգում, մոլախոտերի ոչնչացում, բազմամյա խոտասերմերի ենթացանք, ինչպես նաև խոտհարքաշրջանառություն։
Ցանովի խոտհարքներ
Ցանովի խոտհարքներ ստեղծվում են միամյա և բազմամյա մոնոկուլտուրաների (որոմ, կորնգան, առվույտ, երեքնուկ, շաբդար և այլն) ցանքի միջոցով։
Բնական կերային հանդակները Հայաստանի Հանրապետությունում կազմում են շուրջ 827954 հա, որից 136510 հա խոտհարքներ են, իսկ 644914 հա արոտավայրեր։ Խոտհարքները շուրջ 5 անգամ պակաս են արոտներից (բնականոն փոխհարաբերությունը պետք է լինի 1։3)։
Ընդարձակ խոտհարքներ կան Լոռու, Տավուշի, Արագածոտնի, Շիրակի, Գեղարքունիքի մարզերում։
Արտաքին հղումներ
Կատեգորիա:Գյուղատնտեսություն
Անուշավան (այլ կիրառումներ)
Անուշավան կարող է նշանակել՝
(5744) Յորիմասա
(5744) Յորիմասա (Yorimasa), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 14-ին Ակիրա Նատորիի և Տակեշի Ուրատայի կողմից Յակիիմոյում ։
Կալինովկա (գյուղ, Խոմուտովսկի շրջան)
Կալինովկա (Калиновка), գյուղ Ռուսաստանի, Կուրսկի մարզի Խոմուտովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կուրսկի մարզի Խոմուտովսկի շրջանի բնակավայրեր
(5744) Յորիմասա
Միջին հեռավորությունը Արեգակից կազմում է 2,221223 ա. մ., առավելագույնը մոտենում է 1,9117 ա. մ. հեռավորության վրա և հեռանում 2,5307 ա. մ. ։ Արեգակի շուրջ մեկ ամբողջական պտույտ է կատարում 1209,17 երկրային օրվա ընթացքում, իր ուղեծրով շարժվելով միջինում 0,297725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ակիրա Նատորիի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1983-84 NBA մրցաշրջան
1983-84 NBA մրցաշրջան, դարձել է Բասկետբոլի ազգային ասոցիացիայի 38-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը ։ Եզրափակչում՝ վեց խաղերի ընթացքում, «Բոստոն»-ը հաղթել է «Լոս Անջելես Լեյքերս»-ին։
1983 թվականի NBA դրաֆթի «Հյուստոն Ռոքեթս» ակումբի կողմից՝ առաջին համարի ներքո ընտրվել է կենտրոնական Ռալֆ Սեմպսոնը։ Դրաֆթի ժամանակ 4-րդ համարի ներքո ընտրվել է Բայրոն Սքոթը, 9-րդ համարի ներքո՝ Դեյլ Էլիսը, իսկ 14-րդ համարի ներքո՝ Քլայդ Դրեկսլերը։
Այդ մրցաշրջանից սկսած փլեյ օֆֆ խաղերի շարքին 12-ի փոխարեն սկսեցին մասնակցել 16 թիմեր։ Բացի դրանից այն ժամանակ դիվիզիոնների հաղթողները բաց էին թողնում փլեյ օֆֆի առաջին ռաունդը, բայց 1983-84 թվականների մրցաշրջանից հետո, մասնակցում էին բոլոր ակումբները։
Արտաքին հղումներ
Կատեգորիա:Բասկետբոլի ազգային ասոցիացիա Կատեգորիա:Բասկետբոլի ազգային ասոցիացիայի դրաֆթներ
Նովոսյոլովկա (ավան, Նովոուկրաինկայի շրջան)
Նովոսյոլովկա (Новоселівка), ավան Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Նովոսյոլովկա ավանում բնակվում էր 276 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոուկրաինկայի շրջանի բնակավայրեր Կատեգորիա:Ուկրաինայի ավաններ
Short Hair
Short Hair (단발머리, Danbalmeori; ), հարավկորեական գըրլ բենդ AOA-ի առաջին մինի ալբոմը։ Այն թողարկվել է 2014 թվականի հունիսի 19-ին` FNC Entertainment ընկերության կողմից, համանուն վերնագրային երգով։
Նախադրյալներ և ռելիզ
2014 թվականի մայիսի 25-ին AOA-ն հայտարարեց, որ իրենք պատրաստվում են հունիսին վերադառնալ իրենց առաջին մինի ալբոմով ։
Պրոմոուշեն
«Short Hair» երգի պրոմոուշենը սկսել են 2014 թվականի հունիսի 19-ին` M! Countdown-ով։ Երգը նաև առաջխաղացում է ունեցել Music Bank-ում, Music Core-ում և Inkigayo-ում։
Ծանոթագրություններ
Կատեգորիա:2014 ալբոմներ
Առակներ (գիրք)
Առակներ (Առակաց գիրք), Աստվածաշունչ մատյանի Հին Կտակարանի կանոնի գիրք։ Գիրքն իր ներկայիս տեսքով կազմվել է Եզեկիա թագավորի օրոք։ Իմաստալից ասույթների և ուսուցողական խրատների ժողովածու է, որի մեծ մասը մակագրված է Սողոմոնի, իսկ մնացածը ՝ այլ իմաստունների անուններով։ Արծարծված են բազում արդիական թեմաներ՝ արդարություն, հիմարություն, ամբարիշտություն, հարստություն, աղքատություն, ծուլություն, նենգություն, կաշառք ևն։ Առանձնակի գեղեցկությամբ շարադրված է իմաստության (գլ. 8, որի 22–31 համարներում եկեղեցու հայրերը տեսնում էին Սուրբ Երրորդության երկրորդ անձին) և առաքինի կնոջ գովքը (31.10–31)։ Հիմնական բովանդակությունը Տիրոջ օրենքն է. «Իմաստության սկիզբը Տիրոջ երկյուղն է, արդարների խորհուրդը՝ խոհեմություն, օրենքի իմացությունը մտքի հարստություն է» (9.10)։ Ըստ եբրայական ավանդության, մինչև Սողոմոնը ոչ ոք պատշաճորեն չէր հասկանում օրենքը։
Առակաց գրքից է Մեսրոպ Մաշտոցը կատարել հայերեն գրերով առաջին թարգմանությունը. «Ճանաչել զիմաստություն և զխրատ, իմանալ զբանս հանճարոյ» (Առակներ 1.2)։
Վիզիրովկա
Վիզիրովկա (ვიზიროვკა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Դիրք
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Թեթրի Ծղարոյից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Կիռգեսսաառե (գյուղ, Լասվա շրջան)
Կիռգեսսաառե (Kõrgessaare), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 24 մարդ։
Հունաստանի ղեկավարներ
Հունաստանի ղեկավարներ, Ժամանակակից Հունաստանի պետության ղեկավարների ցանկ, որոնք գործել են հունական հեղափոխությունից մինչև մեր օրերը։
Հունաստանի առաջին հանրապետություն (1822-1832)
Այսպես կոչված «Առաջին Հունական Հանրապետություն» -ը սովորական պատմագրական տերմին է, որն օգտագործվում է որոշ գիտնականների կողմից Հունաստանի ժամանակավոր հեղափոխական վարչակազմը բնորոշելու համար, երբ Հունաստանը անկախության համար պատերազմում էր ընդդեմ օսմանյան իշխանության։
Հելլենների պետություն (1827-1832)
Օգոստիանոս Կապոդիստրիասի հրաժարականից հետո ստեղծվեցին կառավարիչների մի քանի կոլեկտիվ խորհուրդներ, բայց նրանց իշխանությունը հաճախ միայն անվանական բնույթ էր կրում։
Վիտելսբախներ (1832-1862)
Կոնվենցիան առաջադրեց Վիտելսբախների տոհմից Բավարիայի արքայազն Օտտոյի թեկնածությունը։ Նրանք նաև ստեղծեցին թագը ժառանգելու գիծը, ըստ որի Հունաստանի գահը փոխանցվելու էր Օտտոյի ժառանգներին կամ կրտսեր եղբայրներին որևէ այլ դեպքում։ Որոշվել էր նաև, որ ոչ մի դեպքում չէր լինի Հունաստանի և Բավարիայի թագերի անձնական ունիա։
Գլյուքսբուրգներ (1863-1924)
1862 թվականի հոկտեմբերին ժողովրդական ընդվզման արդյունքում Օտտոն I-ը  գահընկեց արվեց, բայց Օտտոյից հրաժարվելով հանդերձ հույն ժողովուրդը ըստ էության դեմ չէր միապետությանը։ Շատ հույներ, ձգտելով առավել սերտ կապեր հաստատել առաջատար համաշխարհային գերտերության` Մեծ Բրիտանիայի հետ, համախմբվեցին այն գաղափարի շուրջ, որ արքայազն Ալֆրեդը, Վիկտորիա թագուհու և արքայազն Ալբերտի երկրորդ որդին կարող է դառնալ հաջորդ թագավոր։ Մեծ Բրիտանիայի արտաքին գործերի նախարար Հենրի Ջոն Թեմփլ Պալմերսթոնը կարծում էր, որ հույները «տենչում են ավելացնել տարածքները», հուսալով, որ Ալֆրեդի` որպես թագավորի ընտրությունը կհանգեցնի հունական պետության սահմանների ընդարձակմանը ի հաշիվ Հոնիական կղզիների, որոնք այդ ժամանակ բրիտանական պրոտեկտորատին էին պատկանում։
Հունական երկրորդ հանրապետություն (1924-1935)
Հունական երկրորդ հանրապետությունը եղել է խորհրդարանական հանրապետություն, որը հռչակվել է 1924 թվականի մարտի 25-ին, միապետությունը վերացնելու վերաբերյալ հանրաքվեի արդյունքում։ Երկրորդ Հանրապետությունը լուծարվել է 1935թվականին տեղի ունեցած միապետության վերականգնման հանրաքվեից հետո։
Նախագահի պաշտոնակատար
Հունաստանի թագավորություն (1935-1973)
Հունաստանի երկրորդ հանրապետության հռչակումից հետո քաղաքական ծայրահեղ անկայուն ժամանակներ (1925-1935) սկսվեցի Հունաստանի համար, որն էլ հանգեցրեց տնտեսական ճգնաժամի։ 1935 թվականի հոկտեմբերին հերթական պետական հեղաշրջում եղավ, նոյեմբերի 3-ին պլեբիցիստի արդյունքում բնակչության 95 % -ը քվեարկեց միապետության վերականգնման օգտին և նոյեմբերի 25 -ին իշխանության գլուխ բարձրացավ բրիտանամետ Գերոգիոս II -ը, սակայն իրավիճակը կայունացնել չհաջողվեց։ 1936 թվականի մայիսի 9 -ին Սալոնիկում ցուցարարների գնդակահարությունից հետո Հունաստանի կոմունիստական կուսակցության կենտկոմը և Ժողովրդական ճակատի խորհրդարանական խմբակցությունը ուղերձ հղեցին ժողովրդին կոչ անելով ոտքի կանգնել ընդդեմ իշխանության։ Սակայն օգոստոսի 4-ին Իոանիս Մետաքսասը ֆաշիստական հեղաշրջում կատարեց դիկտակուրա հաստատելով ։ Երկիրը ներքաշվեց Երկրորդ համաշխարհային պատերազմի մեջ։ Գերմանական զորքերի Հունաստան ներխուժումից հետո թագավորը ապաստանեց Կրետե կղզում, հետո Կահիրե տեղափոխվեց, և վերջապես թողնելով իշխանությունը տեղափոխվեց Լոնդոն։ Իր բազմաթիվ դեգերումների պատճառով Գեորգիոսը ասում էր, հունական թագավորի համար կարևորը ճամպրուկը պատրաստ պահելն է։
1946 թվականին սեպտեմբերին Գեորգ II -ը կեղծված հանրաքվեով կրկին գահ վերադարձվեց։ Նրա մահից հետո գահ բարձրացավ նրա կրտսեր եղբայրը` Պաուլոս I (Հելլենների թագավոր)։ Միջազգային կապեր հաստատելու նրա ջանքերի շնորհիվ Հունաստանի տնտեսությունը զարգացավ։ Սակայն Կիպրոս կղզին Հունաստանին վերադարձնելու ձգտման պատճառով Բրիտանիայի հետ հարաբերությունները բարդացան։ Ի վերջո, 1960 թվականին Կիպրոսը անկախություն ստացավ։ Պաուլոսի մահից հետո գահը ժառանգեց նրա որդին` Կոնստանինոս II-ը, որը խիստ ընդգծված հակակոմունիստական ուղղվածություն ուներ։ 1967 թվականին «սև գնդապետների» իշխանության ժամանակ թագավոևը տեղափոխվեց Բրիտանիա։ Խունտայի տապալումից հետո անցկացված հանրաքվեից հետո հռչակվեց Հունական երրորդ հանրապետությունը։
Գլյուքսբուրգներ (1935-1973)
Ռեգենտ
Երրորդ հելլենական (հունական) հանրապետություն (1974 թվականից առ այսօր)
1974 թվականին ռազմական խունտան տապալվեց և վերականգնվեց ժողովրդավարությունը։ Երկրորդ հանրաքվեի արդյունքում, որը տեղի է ունեցել 1974 դեկտեմբերի 8-ին, հաստատել է միապետության լուծարումը և ներկայիս խորհրդարանական հանրապետության ստեղծումը հանրապետության նախագահի որպես պետության ղեկավարի գլխավորությամբ։
Նախագահի պաշտոնակատար
Այժմ ապրող նախկին ղեկավարներ
Այժմ կենդանի են նախկին հունական նախագահներից երկուսը և Հելլենների նախկին թագավորներից մեկը։
Արտաքին հղումներ
Կատեգորիա:Հունաստանի ղեկավարներ Կատեգորիա:Հունաստանի նախագահներ Կատեգորիա:Պետության ղեկավարներ Կատեգորիա:Ցանկեր:Հունաստան Կատեգորիա:Հունաստանի քաղաքականություն
Սերգեյ Սոբյանին
Սերգեյ Սեմյոնի Սոբյանին, Ռուսաստանի քաղաքական և պետական գործիչ, Մոսկվայի երրորդ քաղաքապետ (2010 թվականի հոկտեմբերի 21-ից 2013 թվականի հունիսի 5-ը), 2013 թվականի սեպտեմբերի 13-ին ընտրություններում հաղթելուց հետո Մոսկվայում ունի իր գրասենյակը։ Նա հայտնի է նաև «Միասնական Ռուսաստան» կուսակցության անդամ, 2001 թվականից ընդգրկված է ЕР Գերագույն խորհրդում , նա եղել է Մոսկվայի մարզային խորհրդի անդամ, 2011 թվականի մարտից մինչև 2012 թվականի դեկտեմբերը գլխավորել է «Եդինայա Ռոսիա» մոսկովյան մասնաճյուղը։
Մոսկվայի քաղաքապետ դառնալուց առաջ եղել է Կոգալիմ քաղաքի ղեկավար (1991-1993), Խանտի Մանսկի ինքնավար համայնքի դումայի (խորհրդարան) ղեկավար (1996-2000) և եղել է Ռուսաստանի խորհրդի անդամ։ 2000 թվականից հետո եղել է Տյումենի մարզի կառավարիչ (2001-2005), եղել է Վլադիմիր Պուտինի աշխատակազմի ղեկավար (2005-2008), կառավարությունում վարչապետի աստիճանի ղեկավար (2008-2010) ։ 2008 թվականի նախագահական ընտրություններում եղել է Դմիտրի Մեդվեդևի նախագահական շտաբի գլխավորը։
2010 թվականի հոկտեմբերին «Միասնական Ռուսաստան» առաջարկությամբ, Դմիտրի Մեդվեդևը դրեց Սոբյանինի թեկնածությունը, որպես Մոսկվայի քաղաքապետ և Դումայի ղեկավար։ 2013 թվականի հունսիսի 5-ին Սոբյանինը հրաժարական է տվել իր պաշտոնից, քանի որ Մոսկվայի քաղաքապետն ասում էր, որ պետք է քաղաքապետ ընտրվի արդար եղանակով։ Նույն օրը Վլադիմիր Պուտինը Սոբյանինին նշանակեց գործող քաղաքապետ, մինչև ընտրությունները։ 2013 թվականի հունիսի 17-ին Սոբյանինը պաշտոնապես հանել է իր թեկնածությունը Մոսկվայի քաղաքապետի ընտրություններից։
Ծագում
Նրա պապական մի կողմը, (ըստ պաշտոնական թվերի), Սոբյանինի նախնիները եղել են Ուլյանինի կազակներից, իսկ նրա մեծ պապը եղել է Նյասկիմվոլից. իսկ մյուս կողմով՝ Սոբյանինի նախնիները եղել են հանրագիտարաններին, պատմությանը ու մշակույթին նվիրված ազգ, և կան պնդումների, որ նրանք եղել են Կոմի ժողովուրդ, սակայն 2001 թվականի նախընտրական քարոզարշավի ժամանակ նա ներկայացրել է իր կենսագրությունը և ասել, որ նա ռուսական ծագում չունի և նա Մանսիից է։ Սոբյանինի հայրական պապը՝ Ֆյոդոր Սոբյանինը եղել է հին մարդ և ապրել ավելի քան 100 տարի։
Սոբյանինի հայրը՝ Սեմյոն Ֆյոդորովիչը ծնվել է Նյակսիմվոլու և ունեցել է թերի միջնակարգ կրթություն։ 1950 թվականի սկզբին նա եղել է Նյակսիմվո Բերեզովսկու շարջանի Խանտի Մանսի ինքնավար օկրուգի ավագանու նախագահ։ 1967 թվականին ընտանիքը տեղափոխվել է Բերյոզովո շրջկենտրոն, այդտեղ նրա հայրը եղել է ձեթի գործարանի տնօրեն։
Սոբյանինի մայրական պապը՝ Նիկոլայ Ուլանովը ծնվել է Չելյաբինսկի մարզի Կիչիգինո գյուղում։ Մասնակցել է ռուս-ճապոնական և Առաջին համաշխարհային պատերազմներին, որտեղ նա դարձավ մի ամբողջ գնդի ղեկավար։ Հեղափոխությունից հետո նա ծառայել է Ս. Մ. Բուդյոնոմի հարամանատարության տակ և եղել է դասակի հրամանատար։ Ավելի ուշ, նա վերադարձել է իր հայրենի տուն և այնտեղ կառուցել երկհարկանի քարե առանձնատուն։ 1929 թվականի կեսերին Ուլանոների ընտանիքին ունեցվածքից զրկեցին և աքսորեցին Խանտի Մասնի ինքնավար օկրուգի Բերեզովսկի թաղամասը։ Մայրը՝ Անտոնինա Նիկոլաևնան, ամբողջ կյանքը նվիրել է իր աշխատանքին և ընտանիքին։ Նա եղել է Նյակիսիմվոլ գյուղի խորհրդի հաշվապահը, իսկ 1967 թվականից Բերյոզովում տնտեսագետ։ Ունեցել են երեք երեխա՝ ավագ դստրերը Նատալիան և Լյուդմիլան և փոքրիկ տղան՝ Սերգեյը։
Վաղ կյանք և մանկություն
1958 թվականի հունիսի 21-ին Բերեզովսկու շրջանի Խանտի Մանսի օկրուգի Նյակսիմվոլ գյուղում ծնվել է Սերգեյ Սոբյանինը։ 1967 թվականին նրա ընտանիքը տեղափոխվում է Բերյոզովի կենտրոն, որտեղ նրա հայրը եղել է ձեթի արտադրամասի տնօրեն։ 1975 թվականին նա ավարտել է Բերեզովսկու միջնակարգ դպրոցը։ Ավագ դպրոցն ավարտելուց հետո նրանք տեղափոխվել են Կոստրոմա, որտեղ նա ապրել է իր քրոջ Լյուդմիլայի հետ։ Կոստրոմում նա սովորել է Կոստրոմի տեխնոլոգիական ինստիտուտի մեխանիկայի ֆակուլտետում, որն ավարտել է 1980 թվականին գերազանց առաջադիմությամբ և ստացել է «Տեխնոլոգիական մեքենաշինի» կոչում։
1989 թվականին նա ստացել է իրավաբանի 2-րդ աստիճան (Ուլյանովսկու շրջանի օրենքի ինստիտուտ)։
Թեզեր և գրագողության մեղադրանքներ
2007 թվականի մայիսի 23-ին Ռուսաստանի ինստիտուտի օրենսդրության և համեմատական իրավունքի կառավարությանն առընթեր պետք է տեղի ունենա դոկտորական թեզ, որին պետք է մասնակցեր Սոբյանինը (Իրավագիտություն։ Սահմանադրական իրավունք, քաղաքային օրենք), թեզը պիտի տպագրվեր, որպես մենագրություն՝ «Ռուսաստանի Դաշնության տնտեսական և սոցիալական զարգազման համար (իրավասությունը, մեթոդներ և իշախանություններ)» ։ Պաշտոնական ընդդիմախոսներ են նշանակվել իրավաբանական գիտությունների դոկտոներ՝ Վսևոլոդ Վասիլևը, Նադեժդա Միխաելովան, Վենիամին Չերկին։ Պաշտպանության մասին հաղորդագրությունը և ինքը ավտոռեֆերատը, որում կառուցված է միացյալ պետության կոնցեպցիան գրավեցին ԶԼՄ-ների  ուշադրությունը, սակայն հենց պաշտպանությունը անհայտ պատճառով տեղի չունեցան   ։
Աշխատանքային գործունեություն։ 1975-1984, Կոստրոմա-Չելյաբինսկ
Աշխատանքային գործունեության սկիզբը։ 1975 թվականին նա տեղափոխվել է Կոստրոմա, որտեղ ապրում էր նրա քույրը (ըստ տվյալների)։ Նա սովորել է Կոստրոմայի տեխնոլոգիական ինստիտուտում, որն ավարտել է 1980 թվականին։ Ըստ ինստիտուտի բաշխման նա մի քանի տարի աշխատել է որտեղ ինժեներ Կոստրոնայի փայտամշակման գործարանում, իսկ հետագայում նա տեղափոխվել է Չելյաբինսկ, որտեղ նա սկսել է աշխատել, որպես ինժեներ Չելյաբինսկի խողովակների գործարանում, իսկ ավելի ուշ դարձավ գործարանի տնօրենը։ Ըստ որոշ տվյալների ՝ 1975 թվականին Սոբյանինը ավարտել է ավագ դպրոցը և չի տեղափոխվել ոչ Կոստրոմա, ոչ Չելյաբինսկ։ Նա աշխատել է Չելյաբինսկի խողովակների գործարանում, որպես փականագործի օգնական և փականագործ, և սովորել է հեռակա կարգով Չելյաբինսկի տեխնոլոգիական ինստիտուտը (հակառակ հրապարակված հուշումների, որ Սոբյանինը չի եղել Կոստրոմայում, նա եղել է Կոստրոմայում և մի քանի անգամ)։ 1980 թվականին ինստիտուտն ավարտելուց հետո, նա գլխավորել է խառատների գործարանի տնօրեն, և կոմերիտական կազմակերպության ղեկավար։
1982-1984 թվականներին նա աշխատել է Չելյաբինսկում, Լենինյան կոմերիտական շրջկոմի բաժնի ղեկավար։
1993-2000, Խանտի-Մանսիյսկ
1994 թվականի մարտի 6-ին ընտրությունների առաջին փուլում նա ընտրվել է Խանտի-Մանսիյսկ օկրուգի մարզային դումայի անդամ, իսկ նույն թվականի մայիսի 6-ին դումայի նախագահ։
1966 թվական հոկտեմբերի 27-ին վերընտրվել է KhMAO դումայի նախագահի տեղակալ։ Աշխատել է Վ. Լ. Բոգդոնովի հետ։
2000-2001, Եկատերինբուրգ
2000 թվականի հուլիսի 12-ից աշխատել է Ռուսաստանի Դաշնության, Ուրալական տարածաշրջանի լիազոր ներկայացուցիչ, նախագահի տեղակալ։
2001-2005, Տյումեն
2001 թվականի հունվարի 25-ին ընտրվոլ է Տյումենի մարզի կառավարիչ։
2004 թվականից անդամ է «Միացյալ Ռուսաստան» բարձրագույն խորհրդի կուսակցության։ Նա եղել է «Մեծ Տյումեն Հանրագիտարանի» խմբագրական խորհրդի համանախագահ (2004)։
2005 թվականին Սոբյանինին շնորհվում է վստահություն, փոփոխություններ կատարելու կառավարիչների ընթացակարգում, չսպասելով իր լիազորությունների ժամկետի ավարտին, հարցում է ուղարկել Ռուսաստանի նախագահին։ Վլադիմիր Պուտինը հանդես է եկել իր թեկնածությամբ Տյումենի մարզային Դումայում։ 2005 թվականի փետրվարի 17-ին թեկնածությունը հաստատվել է պետդումայում։
Աշխատանքը դաշնային կառավարությունում (2005-2010)
2005 թվականի նոյեմբերին Սոբյանինը նշանակվել է Ռուսաստանի աշխատակազմի նախագահ։ 2005 թվականի փետրվարի 18-ին եղել է Ռուսաստանի Դաշնության և օտարերկրյա պետությունների ռազմա-տեխնիկական համագործակցության հանձնաժողովի անդամ ։
2008 թվականի հունվարի 22-ից 7-ը եղել է Ռուսաստանի աշխատակազմի թեկնածուի պաշտոնում ։
2009 թվականին ընտրվել է «Առաջին ալիք» խորհրդի նախագահ ։
2010 թվականի հունվարի 11-ից եղել է տնտեսության զարգացման և ինտեգրամի հանձնաժողովր անդամ ։
Մոսկվայի քաղաքապետ (2010 թվականից)
2010 թվականի հոկտեմբերի 9-ին (Ռուսաստանի նախագահը Մեդվեդևի հետ աշխատանքից ազատել եմ Մոսկվայի քաղաքապետին), Սոբյանինին մտցրել են Մոսկվայի քաղաքապետի թեկնածուների մեջ (4 թեկնածու), Մեդվեդևը առաջարկել է «Միացյալ Ռուսաստան» կուսակցությունը։ 2010 թվականի հոկտեմբերի 15-ին Սոբյանինի թեկնածությունը ընտրվել է Ռուսաստանի նախագահի և դումայի կողմից ։ Ընտրություններից մի քանի օր առաջ Սոբյանինը Մոսկվայի քաղաքային խորհրդում ասել է, որ ցանկանում է լինել Մոսկվայի քաղաքապետ։ Նա խոստացել է պայքարել կոռուպցիայի և երթևեկության գերծանրաբեռնվածության դեմ, ինչպես նաև կլուծի ամեն մոսկվաբնակի խնդիրները։ Սոբյանինը հայտարարել է «Ոչ մի խիստ ազդեցություն, պետք է այս ամենն տեսնելով շտկել» ։
2010 թվականի հոկտեմբերի 21-ին Մոսկվայի քաղաքային Դուման Սերգել Սոբյանինին ընդունել է, որպես պաշտոնական քաղաքապետ։ Նույն օրը Դմիտրի Մեդվեդևը աշխատանքից ազատել է կառավարության աշխատակազմի ղեկավարի և վարչապետին։
2010 թվականի նոյեմբերի 29-ին Սոբյանինը և Դմիտրի Մեդվեդևը ունեցել են զրույց, որում Սոբյանինը նշել է, որ իր քաղաքապետության առաջին ամսում նա վերանայել է բյուջեն։ Արդյունքում՝ «Մենք կարողացանք միջոցների ծավալը բարձրացնել, լուծել տրանսպորտային խնդիրները, որոնց համար նախատեսված էր 60 միլիարդ ռուբլի, բայց կծախսվի 200 միլիարդ ռուբլի»։
2013 թվականի Մոսկվայի քաղաքապետի արտահերթ ընտրություններ
2013 թվականի հունիսի 5-ին Ռուսաստանի նախագահ Վլադիմիր Պուտինը ստորագրել է հրամանագիր, որտեղ Սոբյանինը հրաժարական էր տվել իր պաշտոնին, և նրան նաշանակել էր քաղաքապետի պաշտոնականտար, մինչև արտահերթ ընտրությունները (2013 թվականի սեպտեմբերի 8)։
Արտահերթ ընտրությունների ժամանակ Սոբյանինը ձգտում էր գնալ դեպի «Եդինայա Ռոսիա» կուսակցությունը, ինքնորոշման կարգավիճակն հաղթողինն էր (110 ստորագրություն պատգամավորներից), տեղի են ունեցել այս ստորագրահավաքների, որի ժամանակ հավաքվել է 70 հազար ստորագրություն։ Հաշվի առնելով այն դժվարությունները, որոնք ծանրացել էին քաղաքապետի թեկնածուների ուսերին, և հետաքրքրված լինելով մրցակցային ընտրություններում հաղթելով, կոչ է արել տեղական պատգամավորներին արդար ձևով ստորագրել (մասնավորապես, հայտնի անդամ Ալեքսեյ Նավալինինը)։ Քարոզարշավի ընթացքում, լրատվամիջոցները ու քաղաքական վերլուծաբանները նշել են, որ պոտենցիալ թեկնածու է վարչապետը, ինչպես նաև այլ բարձրագույն պաշտոնյա։
Երևանի և Մոսկվայի համագործակցության ծրագիր (2013-2016 թվականներ)
Ծրագիրը կավարտվի 2016 թվականին։
Արտաքին հղումներ
Կատեգորիա:Մոսկվայի իշխանություն Կատեգորիա:Ռուս պետական գործիչներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:«Միասնական Ռուսաստան» կուսակցության անդամներ Կատեգորիա:Իրավաբանական գիտությունների դոկտորներ Կատեգորիա:Ռուս քաղաքական գործիչներ Կատեգորիա:Իրավաբանական գիտությունների թեկնածուներ Կատեգորիա:Մոսկվայի պետական իրավաբանական ակադեմիայի շրջանավարտներ
13 Japanese Birds
13 Japanese Birds, Մերզբոուի Նոյզ-ծրագրի 13 ալբոմներից մեկը, միակը, որտեղ հանդես է եկել Մասամի Ակիտան։ Ալբոմը ձայնագրվել է 2008 թվականի հոկտեմբերից մինչև 2009 թվականի նոյեմբեր, և ցուցադրվել Important Records ստուդիայում ։
Սերիայի ստեղծումը
Մասամի Ակիտայի խոսքերով ալբոմը ձայնագրելիս ոգեշնչվել են ֆրանսիացի դաշնակահար և թռչնաբան Օլիվե Մեսիանայի «Թռչնի ուղեցույց» ստեղծագործությունով, որը բաղկացած էր 13 մասերից։ Բացի դրանից Մասամի Ակիտան հանդիսանում է բուսակերների և կենդանիների իրավունքների պաշտպանության ակտիվ մասնակից։ Նա նաև ունի անանսնապահությանը, թռչունների և դեկորատիվ ծառերին նվիրված բազմաթիվ ալբոմներ։ Դրանով նա մարդկանց ուշադրությունը հրավիրում է բնապահպանական խնդիրներին ։
Հերթական ալբոմը, որը նվիրված էր թռչուններին և վերաբերվում էր Ճապոնիային։
Ծանոթագրություններ
Կատեգորիա:2009 ալբոմներ
Սանտա Կատարինա նահանգի արևմտյան մարզ
Սանտա Կատարինա նահանգի արևմուտք (Mesorregião do Oeste Catarinense), վարչական մեզոշրջան Բրազիլիայում, մտնում է Սանտա Կատարինա նահանգի մեջ։ Բնակչությունը կազմում է 1161 հազար մարդ (2006 թվականի տվյալներով)։ Զբաղեցված տարածքը 27 288,763 կմ²։ Բնակչության խտությունը 42,6 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Սապրիկինո-2
Սապրիկինո-2 (Сапрыкино-2), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 208 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Սվեն Բենդեր
Սվեն Բենդեր (Sven Bender, ), գերմանացի ֆուտբոլիստ, կիսապաշտպան, Դորտմունդի Բորուսիայի և Գերմանիայի ֆուտբոլի ազգային հավաքականի անդամ։ 2014 թ.-ի հուլիսի 7-ի դրությամբ տրանսֆերայի արժեքը 18.000.000€ է։
Ձեռքբերումները
«Բորուսիա Դորտմունդ»
Համազգային
«Գերմանիայի հավաքական»
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Գերմանացի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Մյունխեն 1860-ի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:2016 թվականի Ամառային օլիմպիական խաղերի արծաթե մեդալակիրներ
Խոտհունձներ
Խոտհունձներ (Opiliones կամ Phalan-gida), սարդակերպերի դասի հոդվածոտանի կենդանիների կարգ։ Մարմնի երկարությունը՝ 1 - 22 մմ, նման են սարդերին։ Ոտքերը երկար են, բարակ, կարճ շոշափուկներով, հեշտությամբ պոկվում են մարմնից (ավտոտոմիա)։ Շնչում են տրաքեաներով։ Հայտնի է 2400 տեսակ, նախկին ՍՍՀՄ-ում՝ 72 տեսակ, տարածված ամենուրեք։ Ապրում են անտառային փռոցում, ծառերի կեղևի տակ, հաճախակի լինում են կառույցների և ցանկապատերի վրա։ Գիշատիչ են, գիշերային կյանք են վարում։ Հայաստանում համարյա ուսումնասիրված չեն։
Շվեյցարական գրականություն
Շվեական գրականություն, Շվեդիայի գրականությունը պահպանված հուշարձաններից ամենահինը հունական վիմագիր արձանագրություններն են։ Ֆեոդալիզմի կազմավորման և քրիստոնեության տարածման շրջանում առաջացել է լատիներենով կրոնական գրականությունը։ 14-15-րդ դարերում տարածվել են բալլադերգերը։ 15-րդ դարի սկզբներին երևան են եկել պատմական ժամանակագրություններն ու ասպետական պոեզիան, 17-րդ դարում՝ դրամատուրգիան ու քնարերգությունը։ 18-րդ դարի սկզբներին կազմավորվել է Լուսավորականության գրականությունը։ Կլասիցիզմի էպիգոնների և բուրժական կարգերի նկատմամբ լուսավորական պատրանքների դեմ պայքարն ավարտեցին ռոմանտիկները («Ֆոսֆորոս», «Ֆոսֆորականների») միստիկական միտումների դեմ հանդես եկան, այսպես կոչված, Գոթական միության ռոմանտիկները «Իդունա» ( 1811-1824 թվականներ) հանդեսում, որ հրատարակում էր նրանց առաջնորդ Գ․ Գեյերը (1783-1847 թվականներ), «Գոթերը» կոչ էին անում վերակենդանացնել հերոսական ավանդույթները, դիմում էին ֆոլկլորին։ «Գոթերի» հետ կապված Տեռները (1782-1846 թվականներ) հայրենասիրական ու հումանիստական գաղափարները մարմնավորեց «Սագա Ֆրիտյոֆի մասին» (1819-1825 թվականներ) պոեմում, որը դարձավ յուրատեսակ ազգային էպոս։
Հասարակական հակասությունների սրումը 30-ական թվականներին
Հասարակական հակասությունների սրումը 30-ական թվականներին առաջացրեց շրջադարձ դեպի սոցիալ քննադատական խնդիրները, սաղմնավորեց ռեալիզմը։ 1870-ական թվականներին վերջերին 80-ական թվականներին սկզբներին, կապիտալիզմի ու բանվորական շարժման բուռն վերելքի շրջանում, ռեալիզմի ամրապնդմանը նպաստեց դանիացի Գ․ Բրանդեսի գրականքննադատական գործունեությունը։ Կենտրոնական տեղ գրավեց Ա․ Ստրինդբերգի (1849-1912 թվականներ) «Կարմիր սենյակ» (1879 թվական) սուր քննադատական վեպը։ Ստրինդբերգի շուրջը խմբվել էին «Երիտասարդ Շվեդիայի» գրողները, որոնք շվեդական կյանքի հրատապ խնդիրներն էին արծարծում։ Ստրինդբերգի «Հայրը» (1887 թվական), «Ֆրյոկեն Ցուլիյա» (1888 թվական) և այլ դրամաներ մի նոր աստիճան եղան եվրոպական դրամայի զարգացման ասպարեզում։ Ու․ Հանսոնի (1860-1925 թվականներ) պոեզիան ու արձակը արտացոլեցին աստիճանական անցումը
1890-ական թվականնորին նատուրալիզմի դեմ հանդես եկան նեոռոմանտիկները՝ Վ․ Հայդենստամի (1859-1940 թվականներ) գլխավորությամբ։ Ց. Սյոդերբերգը (1869-1941) իր հոգեբանական վեպերում ու նովելներում հեգնանքով ու թերահավաությամբ գնահատեց բուրժական հասարակության
Նրա ստեղծագործությունների կենտրոնում, ինչպես նաև Բ․ Բերգմանի (1869-1967 թվականներ) քնարական բանաստեղծություններում ու նովելներում, Ստոկհոլմի կյանքն է և «փոքր մարդու» ճակատագիրը։
20-րդ դարի սկզբների նորամուծությունները գրականությունում
Կատեգորիա:Շվեյցարական գրականություն
Կոշ
Կոշ, գյուղ Հայաստանի Հանրապետության Արագածոտնի մարզի Աշտարակ համայնքում ։ Կոշը գտնվում է մարզկենտրոնից 18 կմ հյուսիս-արևմուտք, բարձրությունը ծովի մակերևույթից՝ 1250 մետր։ Համայնքի Տարածքը (ՀԱ) 2280
Անվան ստուգաբանություն
Գյուղը հնում կոչվել է Կվաշ և մտել է Մեծ Հայքի Այրարատ աշխարհի Արագածոտն գավառի մեջ։ Ըստ ավանդության ասյտեղ է բնակվել բիբլիական Քանանի որդի Քուշը, որի անվան աղավաղումից առաջացել է Կվաշ անվանումը ։
Բնակչություն
Կոշի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, մեղվաբուծությամբ, բանջարաբուծությամբ և պտղաբուծությամբ։
Պատմություն
Կոշի տարածքում և շրջակայքում հայտնի պատմահնագիտական հուշարձաններից վաղագույնները վաղ երկաթի դարաշրջանի բնակավայրի ավերակներն են և բազալտե խոշոր քարերով շարված աշտարակաձև կառույցը։ Հյուսիս-արևելքից ձորալանջին կանգուն է Սուրբ Ստեփանոս եկեղեցին (VII դ.) կառուցված դեղնակարմրավուն և դարչնագույն սրբատաշ տուֆից։ Փոքր, խաչաձև գմբեթավոր հորինվածք է արևելքից՝ կիսաշրջան, մյուս երեք կողմերից՝ ուղղանկյուն թևերով։ Ավագ խորանի երկու կողմերին ավանդատներ են, որոնցից հարավայինն ունի գլանաձև, իսկ հյուսիսայինը՝ խաչվող թաղերով ծածկ։ Գմբեթատակ քառակուսուց անցումը գմբեթի թմբուկին (չի պահպանվել) իրականացված է տրոմպների միջոցով։ Եկեղեցին ունի հարուստ դեկորատիվ հարդարանք։ Ինտերիերը որմնանկարազարդ է։ Համեմատաբար լավ է պահպանվել Քրիստոսի փառաբանության պատկերը բեմի գմբեթարդում։
Սուրբ Ստեփանոս եկեղեցուց արևելք գտնվում են սրբատաշ կարմիր տուֆից կառուցված մատուռի հիմնապատերը, դեպի արևմուտք՝ XIII դարի խաչքարերով հարուստ գերեզմանոց՝ դարչնագույն սրբատաշ տուֆից շինված փոքր մատուռով, իսկ հյուսիս-արևմուտքում՝ միջնադարյան ինժեներական կառույց՝ կոպիտ մշակված բազալտից, կրաշաղախով շինված և ներսից սվաղված ջրամբար։ Այն թաղածածկ է՝ կալունակների վրա նստող երեք թաղակիր կամարներով։ Ներքին չափերն են 4,8 մ X 13,5 մ, բարձրությունը՝ 2,8 մ, պատերի լայնությունը՝ 1,45 մ։ Կոշում գտնվում են միանավ, թաղածածկ Գրիգոր Լուսավորիչ (XIII-XIV դդ.), Սուրբ Գևորգ (XIX դ.) եկեղեցիները, ձիթհան (XVIII դ.)։
Հյուսիսային կողմում՝ բլրի գագաթին, կանգուն է Կոշի ամրոցը (XIII դ.)։
Մովսես Խորենացին հաղորդում է, որ Հայոց Տիրան Բ թագավորը (339-345) կուրացվելուց հետո բնակություն է հաստատում Կոշում, իսկ նրա որդի Տրդատի՝ Բյուզանդիայում սպանվելուց հետո Կոշը իր մյուս կալվածների հետ նվիրում է վերջինս որդի Գնելին։ Արշակ Բ-ի պահանջով Գնելը թողնում է Կոշը, հեռանում Աղիովիտ և Առբերանի գավառները. այդ պատճառով Տիրան Բը նզովում է Արշակին, վերջինիս սենեկապետների ձեռքով խեղդամահ արվում և թաղվում է Կոշում։ Ըստ Վարդան աշխարհագրի՝ Կոշում են թաղվել Հայոց Հուսիկ և Դանիել կաթողիկոսները։
Ծանոթագրություններ
Կատեգորիա:Արագածոտնի մարզի գյուղեր Կատեգորիա:Հայ Առաքելական Եկեղեցի Կատեգորիա:Մշակութային ժառանգություն
Ռոման Եմելյանով
Ռոման Պավլովիչ Եմելյանով (Рома́н Па́влович Емелья́нов, ), ռուս ֆուտբոլիստ, «Ուրալ» ակումբի կիսապաշտպան։
Կենսագրություն
Ռոման Եմելյանովը ֆուտբոլով սկսել է զբաղվել հարազատ Պավլովո տարածաշրջանի Նիժնի Նովգորոդ քաղաքի ՄՊՄԴ-ում։ 2005 թվականին նրան հրավիրել են Յուրի Կոնոպլյովի անվան ֆուտբոլային ակադեմիա, որը հովանավորվում էր Ռոման Աբրամովիչի «Ֆուտբոլի ազգային ակադեմիա» հիմնադրամի կողմից։ 2008 թվականից Եմելյանովը սկսել է հանդես գալ Ռուսաստանի երկրորդ դիվիզիոնի «Տոլյատի» ակումբում։ 2010 թվականին տեղափոխվել է «Շախտյորի» երիտասարդական թիմ ։
2009 թվականի մարտին Ռոման Եմելյանովը, որպես Կոնոպլյովի անվան ակադեմիայի ամենատաղանդավոր շրջանավարտ, երկշաբաթյա ստաժավորման էր մեկնել Լոնդոնի «Չելսի», որն այդ ժամանակ գլխավորում էր Գուս Հիդինգը։ Եմելյանովը մի քանի սպարինգ-հանդիպումներ է անցկացրել «Չելսիի» հիմնական կազմի մասնակցությամբ, այդ թվում՝ թիմը, որի կազմում հանդես էր գալիս ռուս ֆուտբոլիստը, 7:1 հաշվով հաղթել է ակումբին, որտեղ հանդես էր գալիս Միկայել Էսյենը.
2010 թվականի հունվարին Ռոման Եմելյանովը եռամյա պայմանագիր է կնքել Դոնեցկի «Շախտյորի» հետ, որը 17-ամյա հենակետային կիսապաշտպանի համար վճարել է 1 միլիոն դոլար, ինչը համարվում է տրանսֆերային բարձր գումար նման տարիքի ֆուտբոլիստների համար։ Եմելյանովը մարզվել է «Շախտյորի» ռեզերվային և երիտասարդական կազմերի հետ, մինչև օգոստոսին ակումբը նրան տարեկան վարձավճարով չի հանձնել Լուգանսկի «Զարյային» ։ Եմելյանովը «Զարյայի» կազմում նորամուտը կատարել է 2010 թվականի սեպտեմբերի 12-ին ։ Իսկ Դոնեցկի «Շախտյորում» Ռոմանը նորամուտը կատարել է 2011 թվականի օգոստոսի 21-ին՝ Մարիուպոլի «Իլիչևեց» ակումբի դեմ խաղում։
2011 թվականի օգոստոսի 26-ին Ռոստովը «Շախտյորից» վարձակալել էր Եմելյանովին մինչև մրցաշրջանի ավարտը ։ 2014 թվականի սեպտեմբերին 22-ամյա կիսապաշտպանը վարձավճարով տեղափոխվել է Դոնեցկի «Շախտյորից»։ Պայմանագիրը նախատեսված էր մինչև մրցաշրջանի ավարտը։ Եկատերինբուրգի ակումբին է պատկանում նաև ֆուտբոլիստի տրանսֆերի առաջնահերթ իրավունքը ։ 2015 թվականի փետրվարին «Ուրալը» Եմելյանովի հետ կնքել է լիարժեք 2,5 տարվա պայմանագիր ։ 2016 թվականի հուլիսի 31-ին խփել է իր առաջին գոլը «Ուրալի» կազմում՝ «Ուֆայի» դեմ խաղում։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Շախտյոր Դոնեցկի ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Բուքեր Թի
Բուքեր Թիո Հաֆման կրտսեր (Booker Tio Huffman Jr., ), առավել հայտնի Բուքեր Թի և Բուքեր արքա ռինգային անուններով, ամերիկացի նախկին պրոֆեսիոնալ ըմբշամարտիկ, ռեստլինգային հաղորդավար։ Ներկա պահին հանդես է գալիս «WWE» կազմակերպությունում՝ որպես հեռուստատեսային շոուների մեկնաբան։ Հյուստոնում տեղակայված «Reality of Wrestling» (ROW) անկախ առաջնության հիմնադիրն է և նախագահը։
Առավել նշանակալի մասնագիտական կարիերա է ունեցել «World Championship Wrestling» (WCW), «World Wrestling Federation/Entertainment» (WWF/E) և «Total Nonstop Action Wrestling» (TNA) կազմակերպություններում հանդես գալու տարիներին՝ ընդհանուր առմամբ նվաճելով 35 չեմպիոնականտ տիտղոս։ «WCW»-ում ելույթներ ունենալու տարիներին ռեկորդային վեց անգամ նվաճել է WCW աշխարհի հեռուստատեսային տիտղոսը և տասն անգամ՝ WCW թիմային վարկածով չեմպիոնական տիտղոսը (եղբոր՝ Սթիվի Ռեյի հետ, որպես «Հառլեմյան ջերմություն» թիմի անդամ)։ Վենց անգամ հռչակվել է աշխարհի չեմպիոն, ընդ որում՝ 5 անգամ նվաճել է WCW աշխարհի ծանրքաշային տիտղոսը և 1 անգամ՝ WWE աշխարհի ծանրքաշային տիտղոսը՝ դառնալով կազմակերպության պատմության առաջին ոչ խառնածին աֆրոամերիկացի աշխարհի չեմպիոնը։
2013 թվականին դարձել է WWE փառքի սրահի անդամ։
Արտաքին հղումներ
Կատեգորիա:1965 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:WWE փառքի սրահի անդամներ
Ֆուտբոլի Անգլիայի գավաթ 1903-04
Ֆուտբոլի Անգլիայի գավաթ 1903-04 (1903-04 FA Cup), Ֆուտբոլի Անգլիայի գավաթի 33-րդ խաղարկությունն է, որում հաղթեց «Մանչեսթեր Սիթի» ֆուտբոլային ակումբը։
Եզրափակիչ
Կատեգորիա:Ֆուտբոլի Անգլիայի գավաթ
Զեմո Ախալշենի
Զեմո Ախալշենի (ზემო ახალშენი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Քարավանց
Քարավանց, (Չայըրբաշը, Çayırbaşı), հայկական նախկին բնակավայր Արևմտյան Հայաստանում՝ Հայոց ձորի գավառում, ներկայում՝ քրդաբնակ բնակավայր Թուրքիայի Հանրապետության Վանի մարզի Արտամետ (Էդրեմիտ) շրջանում ։
Անուն
Հին ժամանակներից բնակավայրի անունը եղել է Քարավանց։ Հայոց ցեղասպանությունից հետո թուրքական իշխանությունները գյուղը վերանվաել են Չայըրբաշը ։
Աշխարհագրություն
Քարավանց գյուղը գտնվում է Անգղ գետի աջ ափին՝ Կեմ և Անգղ գյուղերի միջև դեպի հյուսիս։ Ծովի մակարդակից բարձր է միջինը 1710 մ ։
Մինչև Հայոց ցեղասպանությունը Քարավանց գյուղում հայտնի էր «Ջերմուկ» հանքային բուժիչ աղբյուրը։ Այն ուներ ուխտատեղիի հռչակ։ Ժամանակին աղբյուրի մոտ կանգնեցված էր խաչքար ։
Գյուղի մերձակայքում կային նաև աղի հանքեր ։